લોકશાહી વ્યવસ્થામાં યુનિવર્સિટી અને સરકારના સંબંધો એકબીજાના પૂરક હોય. સાર્વજનિક યુનિવર્સિટી જ્ઞાન સર્જે, જે સરકારને નીતિ-ઘડતરમાં ઉપયોગી થાય જેનાથી નાગરિકોનું ભલું થાય. નાગરિકોના હક્કો અને સ્વતંત્રતાનું રક્ષણ થાય, સામાજિક ન્યાયની ભાવનાને પ્રોત્સાહન મળે. સાર્વજનિક યુનિવર્સિટી ભાવિ પેઢીને તાલીમ આપે છે. વિટંબણા એ છે કે મોટાભાગના જાહેર સેવકો – ક્લાર્કથી માંડીને સરકારી વડા સુધીના યુનિવર્સિટીમાં જ તૈયાર થયા છે. સરકાર આ વ્યવસ્થાને યેનકેન પ્રકારે તોડી પાડવા માગે છે. ક્યારેક ઓછા ફંડના ઓઠા હેઠળ તો ક્યારેક તેમાં ‘’વિરોધીઓ’’ તૈયાર થતા હોવાના બહાના નીચે.